**Raivo Uukkivi** (sündinud 9. märtsil 1962 Tallinnas) on Eesti poliitik.

Haridus
-------

Raivo Uukkivi on lõpetanud Tallinna Reaalkooli 1980. aastal, Eesti Põllumajanduse Akadeemia mehaanikainseneri erialal ning omandanud haldusjuhtimises magistrikraadi Tallinna Tehnikaülikoolis.

Töö
---

Raivo Uukkivi on töötanud Jüri sovhoosi peainsenerina, AS Tallinna Vesi juhatuse liikmena ja ühe direktorina ning Tallinna Prügila AS juhatuse liikmena, kelle juhtimisel rajati ja pandi tööle moodne Tallinna prügila Jõelähtme vallas.

Rae valla volikokku valitud 2002, 2005, 2009, 2013, 2017. 

Harju maakonna Rae vallavanemana oli Raivo Uukkivi ametis 2004. aasta oktoobrist kuni 2010. aasta jaanuarini.

Pärast 2009. aasta kohalikke valimisi töötas ta kuni 2010. aasta jaanuarini Rae vallavanemana ning alates 18. oktoobrist 2010 on Raivo Uukkivi Rae vallavolikogu liige.

Novembrist 2011 kuni novembrini 2013 oli Raivo Uukkivi Lääne-Virumaal Vihula vallavanem ja alates 2013. aasta detsembrist Raasiku vallavanem. Raivo Uukkivi on kirjutanud vallavanemana töötamisest kolm raamatut, seega nii Rae (2009), Vihula (2013) kui Raasiku (2017) vallajuhina kogetust. Lisaks on kirjutanud kolm raamatut oma tööst Rae volikogu liikmena (2013 , 2017, 2021). 2009 ja 2013. aasta kohalikel valimistel kogus ta Rae vallas suurima häälte arvu, mis osutus suurimaks ka üleriigiliselt maaomavalitsuste klassis. 2013. aasta detsembrist kuni 2017. aasta oktoobrini oli ta Raasiku vallavanem. Tema juhitud meeskond tagas 2016. aastal Raasiku vallas 5000 elaniku kokkusaamise ja Raasiku valla iseseisvana jätkamise pärast 2017 kohalike volikogude valimisi.

Poliitiline tegevus
-------------------

Raivo Uukkivi kuulus Sotsiaaldemokraatlikku Erakonda aastatel 2011–2017. Varem oli ta ligi kümme aastat Eesti Keskerakonna liige, kuid astus erakonnast välja 9. mail 2011.

19. märtsil 2016 valiti Raivo Uukkivi Harjumaa sotsiaaldemokraatide üldkoosolekul Sotsiaaldemokraatliku Erakonna Harjumaa piirkonna aseesimeheks. 31. detsembril 2017 aastal lahkus SDE-st.

Ta kandideeris 2023. aasta valimistel Keskerakonna nimekirjas Riigikokku, kogus valimisringkonnas nr 4 (Harju- (v.a Tallinn) ja Raplamaa) 224 häält ning ei osutunud valituks.

Muu
---

Raivo Uukkivi ja Ly Uukkivi on oma 35-aastasest kooselust koostanud teose "Teekond" ja 40. kooseluaasta puhul andnud välja täiendatud trüki "Teekond 40". Peres on kolm poega.

2018. aastal valiti Raivo Uukkivi aktsiooni "Sajandi 100 arukülalast" raames toimunud rahvaküsitluse tulemusel saja meeldejäävama arukülalase hulka.

Raivo Uukkivi hobideks on tervisesport (ujumine, suusatamine, jalgrattaga sõitmine), käsitöö (metall, puit) ja kodu arendamine. Kodukaunistuskonkursilt on saadud preemiaid nii Rae vallast (1999) kui ka vabariigi tasandil (2000).

Viited
------

1. 1 2 3 4  Raivo Uukkivi vahetas Keskerakonna sotside vastu[*alaline kõdulink*]. Delfi, 5. august 2011. (Kasutatud 5. augustil 2011.)
2. ↑  "CV".[*alaline kõdulink*]
3. ↑  Allan Keian (2. juuni 2003). "Täna avatakse uus prügila". *Postimees*.
4. ↑  "https://nlib-ee-primo.hosted.exlibrisgroup.com/primo-explore/fulldisplay?docid=372NLE\_ILS.b2503893x&context=L&vid=372NLE\_V1&lang=et\_EE&search\_scope=all\_scope&adaptor=Local%20Search%20Engine&tab=default\_tab&query=any,contains,Raivo%20Uukkivi". *nlib-ee-primo.hosted.exlibrisgroup.com* (inglise). Vaadatud 1. veebruaril 2023. `{{netiviide}}`: välislink kohas ``|pealkiri=`` (juhend)
5. ↑  Raivo Uukkivi (2013). "Vallavanema aruanne. 100000 kilomeetrit hiljem".
6. ↑  Raivo Uukkivi (2013). "Aruanne. Mälupildid".
7. ↑  "Valimistulemus Rae vallas 2009".
8. ↑  "valimistulemus Rae vallas 2013".
9. ↑  "Toimunud valimiste arhiiv | Valimised Eestis". *www.valimised.ee*. Vaadatud 1. veebruaril 2023.
10. ↑  Harjumaa sotsiaaldemokraatide juhiks valiti Liisa Oviir, ERR (vaadatud 19.3.2016).
11. ↑  Päring Äriregistrist
12. ↑  "https://nlib-ee-primo.hosted.exlibrisgroup.com/primo-explore/fulldisplay?docid=372NLE\_ILS.b54967399&context=L&vid=372NLE\_V1&lang=et\_EE&search\_scope=all\_scope&adaptor=Local%20Search%20Engine&tab=default\_tab&query=any,contains,Raivo%20Uukkivi". *nlib-ee-primo.hosted.exlibrisgroup.com* (inglise). Vaadatud 1. veebruaril 2023. `{{netiviide}}`: välislink kohas ``|pealkiri=`` (juhend)
13. ↑  Koppelmaa, Külli (5. september 2018). "Aruküla Kultuuriseltsi EV100 kingitus – kogumik „Sajandi 100 arukülalast"". *Sõnumitooja*. Vaadatud 25.04.2020.
14. ↑  "Eesti kaunis kodu". *Eesti Kodukaunistamise Ühendus MTÜ*. Vaadatud 1. veebruaril 2023.

|  |  |  |
| --- | --- | --- |
| Eelnev**Ago Soasepp** | **Rae vallavanem**oktoober 2004 – jaanuar 2010 | Järgnev**Veigo Gutmann** |